Mirajul Ordonanței Austerității: Măsuri care dau bine pe hârtie, dar nu vor salva găurile din bugetul de stat. „Asistăm din nou la ascunderea gunoiului sub preș”
Ministerul Finanțelor a transmis luni, 2 septembrie, o serie de măsuri de austeritate cu scopul de a reechilibra deficitul bugetar, după ce la finalul lunii august, prim-ministrul Marcel Ciolacu a propus Comisiei Europene un acord pe 7 ani pentru reducerea acestui deficit, apreciat pentru primele 7 luni ale anului la 4% și estimat de mai mulți economiști la peste 8% la final de 2024.